The Sims

**Sims** (engl. *The Sims*, poznatija i kao Simsi) je strateška videoigra, simulacija života, koju su osmislili i programirali dizajner Vil Rajt kompanija onmnipotentus, a izdao ju je Electronic Arts. Igra je simulacija svakodnevnih aktivnosti jednog ili više virtuelnih ljudi u kućama u predgrađu koje se nalazi u blizini SimCityja. Prvi je put u prodaju puštena 4. februara 2000., i prodana je u više od 6.3 milona primeraka zbog čega je postala najprodavanija računalna igra u istoriji. Zajedno s dodacima prodana je u više od 25 miliona primeraka. Od prvog puštanja u prodaju igre The Sims izašlo je sedam dodataka i nastavak igre, The Sims 2 (s vlastitim dodacima).

## Pregled
Kao i većina drugih Maxisovih igara, The Sims se razlikuje od ostalih kompjuterskih igara koje imaju jasno određen cilj. Umesto toga, ova se igra bazira na "život" virtuelnih ljudi koji se nazivaju "Simsi" ili "Simljani", a igrač dobija kontrolu nad njihovim "svetom" i dnevnim aktivnostima kao što su spavanje, hranjenje, kuvanje i kupanje. Will Wright, dizajner igre, o njoj je govorio kao o "digitalnoj kućici za lutke". Iako se igrači ohrabruju da stvaraju sopstvene likove, popularnost su stekli i mnogi već stvoreni likovi koji dolaze s igrom.

## Izvori i razvoj
Ideju za igru The Sims Will Wright dobio je nakon požara u Oaklandu 1991. kada je izgorjela njegova kuća, a zajedno s njom i većina njegovih stvari. Zbog toga se, zajedno s porodicom, morao preseliti i ponovno izgraditi svoj život; ti su ga događaji doveli do inspiracije za stvaranje kompjuterske igre koja bi simulirala život. Igra se uz to bazira i na SimCityju, još jednoj kompjuterskoj igri koju je dizajnirao Wright, a u kojoj igra upravlja gradom i njegovim građanima. Wright je Maxisu prvi put predstavio ideju virtualne "kuće za lutke" 1993. dok je još razvijao svoju ideju, a radnici kompanije predlog su dočekali skeptično; sredinom 1990-ih smatralo se da kompjuterski nardware nije sposoban za izvođenje takvih simulacija. 1995. je Electronic Arts (EA) ponudio Wright-u da nastavi razvijati ideju koju će zatim objaviti EA. Razvijanje igre, koja je u početku bila poznata kao "Project X", započelo je 1995.

1997. ime projekta promenjeno je u "The Sims" kao asocijacija na ostale, relativno uspešne, "Sim" igre iz sredine 1990-ih. Pre uspeha igre nakon njenog puštanja u prodaju 2000., EA je verovao da će The Sims podbaciti.

## Opis
Umesto zadatih ciljeva, igrači se ohrabruju da donose vlastite odluke i da se potpuno uključe u interaktivnu okolinu. Zbog toga je igra privukla obične igrače. Jedini pravi cilj igre je organiziranje vremena „Simljana“ kako bi oni mogli ostvariti osobne ciljeve. Simljani imaju određenu količinu slobodne volje (ukoliko igrač uključi tu opciju) i iako im igrač naredi da nešto učine, oni mogu sami odlučiti treba li se pre toga obaviti nešto važnije ili čak mogu ignorisati igračeve naredbe. Igrač mora donositi odluke o vremenu koje će Simljani provoditi vežbajući, čitajući, gradeći svoju kreativnost i logiku. Tokom dana potrebno je odvojiti vreme i za osnovne potrebe kao što su higijena, spavanje i hrana. Ako simulirani ljudi ne posvete dovoljno pažnje tim osnovnim potrebama razbole će se i umre će. Osim toga, Simsi se trebaju i zabavljati; u protivnom će njihov motiv zabave s vremenom postati veoma nizak i oni će pasti u depresiju, ali koliko god postali depresivni ne mogu počiniti samoubistvo (nisu programirani za to). Mogu, međutim, biti nepristojni i grubi prema drugim Simljanima, vređati ih ili čak napadati. Finansijsko se "zdravlje" simulira potrebom da Simsi nađu posao i redovno odlaze raditi, plaćanjem računa i korišćenjem veština i društvenih kontakata kako bi napredovali na poslu.

Uz to, igra uključuje i veoma napredan sastav arhitekture. Igra je u originalu dizajnirana samo kao simulacija arhitektura, sa Simljanima samo kako bi procenjivali kuće. Tokom razvoja odlučeno je da su Simsi zabavniji od kuća. U Maxisovim igrama često dolazi do promene igara. Tako je SimCity u originalu dizajniran kao metoda kojom su programeri stvarali gradove za bombaške igre koje je Wright stvarao.

Prezentacija veštačke inteligencije u igri je veoma napredna. Iako je često potrebna intervencija igrača kako bi ostali na "pravom putu". The Sims zapravo ima neograničen broj puta koji igrač može igrati igru pa stoga ne može ni pobediti. Igra je često opisivana više kao igračka nego kao kompjuterska igra. Postoje ograničenja originalne igre The Sims i njenih dodataka, a najviše se ističe činjenica da u prvoj seriji deca nisu mogla odrasti, iako je novorođenče s vremenom postalo dete. Takođe, odrasli simljani nikad ne stare (ili umiru od starosti), a ne postoje ni vikendi, odnosno neradni dani. Tako na primer odrasli Simljani svakog dana odlaze na posao, a deca svakog dana odlaze u školu. Međutim, uzimanje jednog slobodnog dana od škole ili s posla se toleriše, ali uzimanje dva slobodna dana ima i svoje posedice kao što je dobijanje otkaza. Deca se mogu i školovati kod kuće učeći tokom dana kako bi zadržali dobre ocene.

Treba naglasiti i da, za razliku od simuliranih likova u igrama kao što su SimCity, Sim Earth ili SimLife, Simsi nisu posve autonomni. Oni ne mogu obaviti neke određene zadatke bez posebne naredbe igrača, kao što je na primer plaćanje računa. Zbog toga će Simsi ako ostanu bez nadzora igrača s vremenom nakupiti mnogo neplaćenih računa i ostaće bez kuće.

Iako ne postoje određeni ciljevi igre, moguće je doživeti neuspeh, odnosno na neki način izgubiti, ako neki od Simljana umru. Tipovi smrti smrt uzrokovanu glađu, davljenjem, stradanjem u požaru, strujnim udarom ili virusom. Uz to, deca Simljana mogu biti poslana u vojnu školu ako njihova ocena nekoliko dana ostane negativna. Nakon odlaska u vojnu školu, deca se nikad ne vraćaju porodici. Iako se smrt Simljana ili odlazak u vojnu školu smatraju neusjehom, mnogi igrači ponekad se namerno "loše ponašaju" prema svojim Simljanima kako bi videli reakcije. To se može obaviti bez posledica ako se igra nakon toga ne sačuva.

Igra The Sims koristi kombinaciju 3D i 2D grafike. Sami Simljani napravljeni su korištenjem 3D grafike, dok su svi predmeti i okolina napravljeni u dve dimenzije.

2002. igra The Sims postala je najprodavanija PC igra u istoriji, i na prvom je mestu zamenila igru Myst. Međutim, veliki uspeh igre za sobom je povukao i određena pitanja; jedno od važnijih pitanja je izraženi konzumerizam - najpouzdaniji način da Simljani budu srećni je kupovina. Igra to ipak ublažava; velika kuća zapravo može otežati živote Simljana zato što im je tada potrebno više vremena da hodajući obave sve zadatke. Uz to, ako nije ispunjena Simljanova potreba za društvenim kontaktom, to se posebno loše održava na njegovu ukupnu sreću.

To što igra The Sims u mnogim stvarima verno ocrtava stvarnost čini igru još kvalitetnijom, pogotovo zato što su gotovo svi zabavni programi i videoigre koristili jedan ili više aspekata fantazije kako bi zabavili publiku (od likova iz Diznijevih crtanih filmova do svemirskih brodova). Situacije iz stvarnog života kao što su rađanje djece ili sklapanje novih prijateljstava jednostavno zamjenjuju osvajanje bodova i pobjeđivanje u igri. I prije su postojale "igre bez kraja", ali igra The Sims svakako je postigla najveću popularnost upravo zbog tog načina igre.

## Simlish
Simsi govore izmišljeni jezik koji se zove Simlish (ponekad i "Simski" ili "Simljanski"). Taj jezik nije razuman i mnogo duguje iskusnim sinkronizatorima (Gerri Lawlor, Marc Gimbel i Stephen Kearin i mnogi drugi) koji su tijekom snimanja glasova za igru improvizirali. Iako ne postoji pravi prevod sa Simljanskog jezika, mnogi obožavatelji pokušali su snimiti i napisati rečnike često korištenih reči. Mnogi su raspravljali o sličnosti Simljanskog jezika s italijanskim ili latinskim jezikom, dok su drugi smatrali kako je jezik sličan japanskom.

## Dodaci
The Sims je jedna od igara s najviše dodataka odnosno ekspanzija. Ovde je potpuni popis dodataka za igru The Sims (hronološkim redom):

* The Sims: Livin' Large ili The Sims: Livin' It Up u Evropi (avgust 2000): novi predmeti, događaji i Simljani i mogućnost igre u više susedstva. 
* The Sims: House Party (mart 2001.): predmeti vezani za zabave kao što je plesni podij. 
* The Sims: Hot Date (novembar 2001.): omogućava Simljanima da pozovu druge Simljane na sastanak u novom gradskom središtu 
* The Sims: Vacation ili The Sims: On Holiday u Europi (mart 2002.): omogućava igračima da Simljane odvedu na godišnji odmor i to na različite lokacije kao što su plaže, šume ili planine. 
* The Sims: Unleashed (septembar 2002.): omogućava Simljanima da udome i nauče trikovima kućne ljubimce i proširuje susedstvo koje sada uključuje i "Stari grad" ("Old Town"). 
* The Sims: Superstar (maj 2003.): omogućava Simljanima posetu "Studio gradu" ("Studio Town") koji je nalik Hollywoodu, a Simljani mogu postati i nove zvezde 
The Sims: Makin' Magic (oktobar 2003.): omogućava Simljanima upotrebu magije i bacanje čarolija, a postaje dostupan i novi "Magični grad" ("Magic Town").

## Kompilacije
**Igra The Sims** je doživjela brojena izdanja. Ta izdanja nisu ekspanzije odnosno dodaci, nego kompilacije osnovne igre i nekog od već izdanih dodataka i dodatnog sadržaja za igru. Ta izdanja uključuju:

* The Sims Deluxe Edition (2002.): Kompilacija osnovne igre, dodatka The Sims: Livin' Large, programa za stvaranje nove odeće The Sims Creator, 25 novih predmeta i 50 novih odevnih predmeta. Mnogi obožavaoci negodovali su zato što je ekskluzivni sadržaj bio dostupan samo kupcima ove kompilacije. 
* The Sims Double Deluxe (2003.): Uključuje The Sims Deluxe Edition, The Sims: House Party i ekskluzivni sadržaj. Za razliku od sadržaja uključenog u The Sims Deluxe Edition, predmeti iz Double Deluxea mogli su se besplatno preuzeti sa službenih stranica. 
* The Sims Mega Deluxe (25. svibnja 2004.): Kompilacija igara The Sims, The Sims: Livin' Large, The Sims: House Party i The Sims: Hot Date. 
Potpuna kompilacija osnovne igre i njenih sedam dodataka: 
* The Sims Complete Collection; Severna Amerika (novembar 2005.): Potpuna kolekcija sadrži originalnu igru i svih sedam dodataka, dodatne sadržaje iz Deluxe Editiona i Double Deluxea i alat The Sims Creator. Ova kompilacija dolazi na četiri CD-a. Inače za Apple Macintosh prodaje se na jednom DVD-u. 
* The Complete Collection of The Sims; Ujedinjeno Kraljevstvo: Najnovija kompilacija koja sadrži osnovnu igru i svih sedam dodataka. 
* The Sims: Full House; Australija: Australsko izdanje Full House ili Puna kuća sadrži osnovnu igru, svih sedam dodataka i disk koji najvljuje igru The Sims 2. Za razliku od američkog izdanja čiji je sadržaj bio na četiri CD-a, ovo je izdanje bilo na 12 CD-a, s odvojenim dodacima i osnovnom igrom.

## Kompilacije dodataka
Kompilacija dodataka puštena je u prodaju 2005.:
* The Sims: Expansion Collection Volume One sastoji se od The Sims: Unleashed i The Sims: House Party. 
* The Sims: Expansion Collection Volume Two sastoji se od The Sims: Hot Date i The Sims: Makin' Magic. 
* The Sims: Expansion Collection Volume Three sastoji se od The Sims: Vacation iThe Sims: Superstar. 

Druga kolekcija ekspanzija 2005.
* The Sims: Expansion Three-Pack Volume 1 sastoji se od The Sims: Unleashed, The Sims: Superstar The Sims: House Party. 
* The Sims: Expansion Three-Pack Volume 2 sastoji se od The Sims: Hot Date, The Sims: Vacation i The Sims: Makin' Magic]] Nastavci

U decembar 2002. Maxis je izdao The Sims Online, računalnu igru koja se igra preko interneta i s većim brojem igrača koji međusobno komuniciraju. Ovaj nastavak nije postigao isti uspeh kao originalna igra, The Sims. Posebno su zanimljive tvrdnje i izveštaji da je zajednica gotovo došla do raspada, naginjući sve više anarhiji.

## The Sims 2

Maxis je igru The Sims 2 pustio u prodaju 14. septembar 2004. Nastavak se u potpunosti temelji na 3D grafici, dok je u originalnoj igri to bila kombinacija 2D i 3D grafike. Ostale promene u odnosu na originalnu igru uključuju starenje od infantilne do odrasle dobi, zatim prelazak u stariju životnu doba a s vremenom i smrt. U ovoj igri jasno su određeni dani u nedelji s vikendima kada deca ne idu u školu i danima za odmor tokom kojih zaposleni Simljani ne idu na posao. Postoji i aspiracijski merač čija se kazaljka menja zavisno od ostvarenih želja ili strahova i aspiracijski bodovi koji otključavaju određene nagrade ako se ostvari neki cilj kao što je na primer rođenje deteta.

Svaki Simljanin može imati jednu od sedam aspiracija koja utiče na njegove želje i strahove. Tokom životnih studija odojčadi i dece, svi Simljani teže odrastanju. Radnja (priča pojedinih susedstava) odvija se oko 25 godina nakon originalne igre i delom se nastavlja na igru The Sims. Tako se na primjer porodica Pleasant nastanila u predgrađu, a njihovo porodično stablo pokazuje njihovu povezanost sa Pleasantima iz igre The Sims. Uz to, članovi obitelji Goth su znatno ostareli, dok je Bella Goth misteriozno nestala (istuknuto je da se radilo o otmici vanzemaljaca).

Igra The Sims 2 nije kompatibilna sa sadržajem igre The Sims. Trenutno postoje četiri ekspanzije za igru The Sims 2, a čeka se i izlazak pete i šeste ekspanzije:

* The Sims 2: University 
* The Sims 2: Nightlife 
* The Sims 2: Open for Business 
* The Sims 2: Pets 
* The Sims 2: Season (u pripremi) 
* The Sims 2: Life Stories (u pripremi) 
"Stuff pack", dodaci koji povećavaju samo količinu sadržaja kao što su predmeti i odeća, takđe su pušteni u prodaju uz igru The Sims Do sad su izašla tri dodatka za igru * The Sims 2:

* The Sims 2: Family Fun Stuff 
* The Sims 2: Glamour Life Stuff 
* The Sims 2: Happy Holiday Stuff Uz to u prodaju je pušteno i posebno praznično izdanje igre koje osim osnovne igre sadrži i posebnu kolekciju predmeta tematski vezanih za praznike. Ime te igre je The Sims 2: Holiday Party Pack. 

## The Sims 3

The Sims 3 je najnoviji nastavak igara The Sims i The Sims. Izdao ga je Maxis, a distribuira ga Electronic Arts. U prodaji je od početka juna 2009. godine

## Verzije za konzolu
Konzole Igra The Sims prebačena je na neke konzole. Iako se te videoigre dobro prodaju, njihov se uspeh ne može usporediti s uspehom originala namenjenih za kompjuter.

The Sims (siječanj 2003.): prva verzija igre The Sims za konzolu i to za PlayStation 2. Kasnije su puštene u prodaju i inačice za GameCube i Xbox. 
The Sims Bustin' Out (prosinac 2003.): fruga verzija igre The Sims za konzole i to u RPG žanru. Cilj igre je dovesti Simljana do useljenja u Malcolmovu vilu. Igru mogu igrati i dva igrača, a omogućava i posed zajedničkim zemljištima. 
The Urbz: Sims in the City (studeni 2004.): u ovoj verziji Simsi su preimenovani u Urbze. Igra the Urbz smještena je na različitim lokacijama u SimCityju. 
The Sims 2 je prilagođen različitim konzolama koje uključuju PlayStation 2, Microsoft Xbox, Nintendo GameCube, Sony PSP, Nintendo DS, Game Boy Advance, kao i neke vrste mobilnih uređaja.

## Interne šale i Easter eggsi
Malcolm Landgraab i Shiny Things Inc. Ime Michaela Landgraaba (ili samo prezime Landgraab) pojavljuje se već u igri SimCity 3000 gde postoji kompanija "Malcolm Landgraab Industries", a "Shiny Things Inc." je ime jedne od industrijskih zgrada. U igri The Sims Landgraab je šef Shiny Things Inc.-a, proizvođača kuhinjskih pomagala u igri. Kao interna šala, u igri The Sims za konzole Malcolm Landgraab pojavljuje se kao otac igračevih bezvrednih cimera Dudleyja i Mim Landgraab. U dodatku za igru The Sims: Hot Date, jedan od šoping centara u središtu grada zove se Landgraab. Ime se koristi i u igri The Sims 2 gde postoji određeni broj townieja koji se prezivaju Landgraab, a s ekspanzijom Open For Business dolazi i Simljanin koji imanom Malcolm Landgraab the 4. koji vodi noćni klub i trgovinu eletrkoničke opreme.

## Porodica Goth
Porodica Goth (jedna od porodica koja dolazi s originalnom igrom) čiji su članovi Mortimer i Bella, bračni par, te njihova kći Cassandra zaslužna je za određenu dozu crnog humora u igri zato što potiče mnoge asocijacije na smrt i očaj u brojnim situacijama. Goth predstavlja skupinu adolescenata i mladih ljudi koji nose crnu odjeću i pišu mračnu i depresivnu poeziju ili književnost. Suprugovo ime Mortimer dobijeno je od latinskog korena i francuske reči, mort, što znači smrt. Suprugino ime Bella dobijeno je od latinskog korijena belli- ili bellum, što znači rat ili borba (iako je to i italijanska reč koja znači "lepa"). Takođe, kćerino ime Cassandra dolazi od grčkog izraza za "onu koja zbunjuje/zarobljava muškarce". Osim toga, dom obitelji Goth veoma je nalik ukletim vilama i čak ima i malo groblje i duhove koji noću lelujaju zemljištem.

## 100 dana u domaćinstvu
Jednom kad porodica provede 100 dana u istom domaćinstvu igrač će dobiti poruku koja mu čestita stoti dan koji njegova porodica provodi u kući, nakon čega slede zanimljivosti o igri, njenoj produkciji i samim Simljanima. To se nastavlja dok više nema zanimljivosti koj bi se mogle prikazati.
 
## Pojavljivanja zvezda
Tokom serije igara The Sims pojavilo se mnogo slavnih osoba kao što su Drew Carey u The Sims: House Partyju i Kristina Aguilera, Avril Lavinj, Endi Vorhol i Merlin Monro u The Sims: Superstaru. Uz to, sa službenih su se stranica, kao dodatci za Superstar, su se sa službenih stranica mogli preuzeti Džon Bon Džovi, Riči Sambora, Fredi Princ.

## Vanjske veze

* **Službene stranice**
** ''The Sims'' službena stranica  
** ''The Sims 2'' službena stranica  

* **Resursi i fanovske stranice**
** ''The Sims'' programmer Don Hopkins' web site
** Sims Showcase, featuring the latest updates of fan sites.
** Searchable directory of ''Sims'' fan sites
** ''The Sims'' Wikia